Diari Oficial de la Generalitat Valenciana


Sumari del DOGV 6039, del 19-06-2009 (2009/7002)

Informació pública del Programa d'Actuació Integrada de la Unitat d'Execució Núm. 12.
-------------------------------------------------------------------------------------

### Dades del document

Número de DOGV
:   6039

Data del DOGV
:   19-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7002


Data del document
:   26-05-2009

Organisme emissor
:   Construcciones Guijarro, SA

Tipus de document
:   Informació Pública

Descriptors 

:   * Canals
    * empresa privada
    * pla d'urbanisme

Informació pública del Programa d'Actuació Integrada de la Unitat d'Execució Núm. 12. [2009/7002]  
El Ple de l'Ajuntament, en la sessió celebrada el 19 de novembre de 2007, va acordar iniciar el procediment per al desenvolupament i l'execució, per gestió indirecta, del Programa d'Actuació Integrada dels terrenys inclosos en la Unitat d'Execució Núm. 12; va aprovar les bases particulars que hauran de regir la programació del sector i el procediment de selecció de l'urbanitzador, i va ordenar la publicació del corresponent anunci del concurs per a la selecció de l'urbanitzador, havent-se publicat el seu text íntegre en el Diari Oficial de la Comunitat Valenciana núm. 5675, de 8 de gener de 2008, i en el Diario Oficial de la Unión Europea de 14 de febrer de 2008.  
Amb la intenció de participar en l'esmentat concurs per a l'adjudicació de la condició d'agent urbanitzador, la mercantil Construcciones Guijarro, SA, amb domicili a estos efectes a Ontinyent (València), carretera de València, núm. 61, i CIF núm. A-46597050, va presentar una proposta de programa d'actuació integrada, que inclou un pla de reforma interior de millora, un projecte d'urbanització i un estudi d'integració paisatgística, a l'empara del que disposen els articles 133 i 134 de la Llei Urbanística Valenciana.  
En compliment dels articles 134.2 de la Llei Urbanística Valenciana i 293.1 del Reglament d'Ordenació i Gestió Territorial i Urbanística, es va sotmetre la proposta de programa, el pla de reforma interior de millora, el projecte d'urbanització i l'estudi d'integració paisatgística a informació pública per un termini d'un mes.  
Posteriorment, l'Ajuntament de Canals ha requerit esta mercantil, per mitjà de providència d'Alcaldia d'1 d'abril de 2009, a fi que esmene l'omissió del requisit exigit per l'article 562, paràgraf f, del Reglament d'Ordenació i Gestió Territorial i Urbanística, que exigix la menció expressa del «termini per a l'aprovació definitiva del document objecte del tràmit d'informació pública i els efectes del silenci administratiu en cas d'absència de resolució expressa».  
Per tal d'omplir el requeriment, es publica el present edicte, destinat a informar als interessats que les bases generals municipals de l'Ajuntament de Canals, en l'article 19, establixen, amb caràcter general, que el Ple de l'Ajuntament disposarà d'un termini de sis mesos, a comptar des de l'obertura de les proposicions juridicoeconòmiques, per a adjudicar el programa d'actuació integrada; l'article 319.2 del ROGTU establix que l'absència de resolució expressa per l'Ajuntament en el dit termini suposarà la declaració de desert del concurs.  
Una vegada esmenada la deficiència, se sotmet la documentació del programa d'actuació integrada, que inclou un pla de reforma interior de millora, un projecte d'urbanització, un estudi d'integració paisatgística, la còpia de la sol·licitud de cèdula territorial d'urbanització i les sol·licituds de connexions, a un nou període d'informació pública per un termini d'un mes, comptat a partir de l'endemà de la publicació del present anunci.  
La documentació es troba depositada en la notaria de Rafael Estevan Gros, situada a Canals, a l'avinguda de Jaume I, núm. 12, oficina 1a, i a les oficines de l'Ajuntament de Canals.  
Durant el període d'informació pública, qualsevol persona podrà comparéixer en l'esmentada notaria, en horari de 09.30 a 14.00 hores, de dilluns a divendres, per a obtindre còpia, a costa seua, de l'acta de protocol·lització, consultar els documents que la integren i/o formular les al·legacions que estimen convenients.  
Així mateix, l'esmentada documentació podrà ser consultada, durant el mateix període, a l'Ajuntament, en horari d'oficines, on també podran presentar-se al·legacions.  
Canals, 26 de maig de 2009.- El gerent: Juan Miguel Guijarro Muñoz.